[{"text_idx": "#000001", "text": "Jaizkibeleko hegoaldeko magala zeharkatzen duen 11 km-ko mendiko ibilbidea. Oinez egiteko diseinatua, baina mendian ibiltzea ohituta daudenentzat gomendatua. Nahiz eta hasiera malkartsua izan, 2. km-tik aurrera ibilbidea erosoagoa bihurtzen da. Ikuspegi panoramiko ederrak eta garrantzia kultural eta historiko handia duten elementuak ikusi daitezke."}, {"text_idx": "#000002", "text": "Iparragirreko errekan eta haren inguruetan garai bateko giza jardueren aztarnak topa daitezke. Errota zahar bateko presaren hondakinak Goikoerrotan, zutik dagoen karobi bat eta karea egiteko erabili ziren beste zenbait zulo Karobietan, su egur edo inaurkin bila joateko erabiltzen zen gurdibide zaharra..."}, {"text_idx": "#000003", "text": "XIX. mendean eraikitako baserri txikia da Amezti. Eta artzaintza izan da beti bertako jarduera nagusia, historiaurreko garaietatik Jaizkibel mendian ondo errotutako ogibidea. Ardi-abereak balio handikoak ziren produktuak ematen ditu: gazta, esnea, larrua, artilea eta haragia, besteak beste."}]